Foto: HIna

PREMIJER Zoran Milanović je na konferenciji za novinare izjavio da Hrvatska više ne može podnositi toliki teret izbjeglica dok drugi okreću glavu te najavio da će se od danas početi primijenjivati nove metode.



"Hrvatska ovaj teret više ne može i neće prihvaćati, dok drugi okreću glavu od toga, provjeravaju što se događa u Hrvatskoj po metodi 'brigo moja prijeđi na drugoga", rekao je Milanović.



Kazao je da su izbjeglice u Hrvatsku dobrodošle, kroz Hrvatsku mogu proći i ići dalje, jer je njihovo odredište sjever Europe. Ljude se, rekao je, više ne može popisivati i smještati, već se prelazi na plan B.

"Dat ćemo im hranu i vodu i to je to"



"Ljudi koji dolaze neće se moći zadržavati u Hrvatskoj, osim da im damo vodu, hranu i zbrinemo ih ako su bolesni", izjavio je Milanović, dodajući kako ne može biti konkretniji oko plana B.



Na početku konferencije Milanović je zahvalio svima koji nesebično pomažu Hrvatskoj, prije svega volonterima i državnim službenicima te je upozorio da je to kriza, ali koja Hrvatsku sigurnosno ne ugrožava.



"Kriza s kojom smo se suočili bila je nadolazeća danima ranije, ona ni na koji način ne ugrožava Hrvatsku sigurnosno, ali stvara problem. Hrvatska je pokazala da ima srce i kao država i kao ljudi, no moramo podsjetiti svoje susjede i EU da imamo i mozak, i da znamo što su naši interesi i naša sigurnost", izjavio je Milanović.



Ustvrdio je da granicu ne može nitko fizički zatvoriti ako ne gradi žičane ograde, a Hrvatska to neće činiti.



"Oni koji pozivaju na zatvaranje granice trebali bi objasniti što pod time podrazumijevaju. Zatvaranje graničnih prijelaza nije zatvaranje granica", rekao je Milanović te dodao da je ulazak ljudi u Hrvatskoj dnevno neusporedivo veći nego prije pola godine.



"Hrvatska se na to spremala, Hrvatska prima, no naši su kapaciteti mali. Mi više ne možemo. U dva dana u Hrvatsku je ušlo više od 13.000 ljudi, a jedan mali broj je izašao. Mi to ne možemo kontrolirati, međutim ne možemo ih niti više udomljavati. To nadmašuje naše mogućnosti", poručio je Milanović.



Kazao je i da nije rješenje da ljudi ostaju u Hrvatskoj i da se Hrvatska pretvori u ono što u EU nazivaju 'hot spot' .



"To drugim riječima znači da bi Hrvatska bila sabirni centar izbjeglica i migranata u Europi. To se skriva pod tim imenom", upozorio je Milanović i najavio da će se od danas početi primjenjivati nove metode, koje je nazvao ljudskima, a ne one kao što mađarske.

"Vojskom upravlja Vlada"



Na upit o pozivima da se na granicu sa Srbijom pošalje vojska, premijer je odgovorio da je to u ovom slučaju protuustavno i nemoguće, jer nema ratnog stanja niti stanja ugroženosti, kada je jedino moguće da vojska prijeđe u ratni ustroj.



"Ovo je mirnodopsko stanje, vojskom upravlja ministar obrane i Vlada, ali u ovom trenutku za tim nema potrebe. Čekamo i gledamo", naglasio je.



Ponovio je kako vojska nije rješenje, ni zakonski, ni ustavno, ni civilizacijski. "Ne želimo pucnjave na granici i neće je biti", poručio je.



Premijer se osvrnuo i na one u Hrvatskoj koji na ovome pokušavaju politički profitirati, poručujući im da su "nakon svih razočaranja, ljudskih i političkih kojie su priuštili hrvatskom narodu, naprosto prokopali dno", da je to "rovanje ispod dna".



"Gospodarske programe pišu im u Muenchenu, na konzultacije s bankarima idu u Klagenfurt, a izbjegličke i humanitarne djelove programa piše im Fides i Budimpešta", rekao je Milanović.



Ustvrdio je i da granicu ne može nitko fizički zatvoriti osim ako ne gradi žičane ograde, a Hrvatska to neće činiti.



"Oni koji pozivaju na zatvaranje granice trebali bi objasniti što pod time podrazumijevaju. Zatvaranje graničnih prijelaza nije zatvaranje granica", rekao je Milanović te dodao da je ulazak ljudi u Hrvatskoj dnevno neusporedivo veći nego prije pola godine.



"Hrvatska se na to spremala, Hrvatska prima, no naši su kapaciteti mali. Mi više ne možemo. U dva dana u Hrvatsku je ušlo više od 13.000 ljudi, a jedan mali broj je izašao. Mi to ne možemo kontrolirati, međutim ne možemo ih niti više udomljavati. To nadmašuje naše mogućnosti", poručio je Milanović.



Ocijenio je i kako suspendiranje schengenskog sustava ne znači i početak kraja Europske unije, ali da je taj sustav rađen za neke druge okolnosti.



"Mađarska zadnjih godinu dana ljude koji prelaze granicu iz Vojvodine pušta za Njemačku i Austriju praktički bez registracije, a to je protivno pravilima kako su formalno zamišljena. Ljudi to i odbijaju, dolaze bez dokumenata namjerno, jer imaju nazaustavljivu želju da dođu na sjever i da ih se ne evidentira u Mađarskoj ili Hrvatskoj da se sutra tu ne bi trebali vratiti prema pravilima o azilu EU. Dakle, ovo nije raspad Schengena, on se dogodio na grčkim otocima", rekao je Milanović.



Dodao je i kako će Hrvatska ta pravila poštivati koliko god može, ali da nam ne preostaje ništa drugo od "plana B", a kako se ne bi ugrozila hrvatska ekonomija, turizam, promet, ali i sigurnost u zemlji.



Mađarska i Slovenija, kaže, traže da ih držimo protiv njihove volje, ali nemaju sugestiju kako bismo mi to trebali napraviti, to je "brigo moja prijeđi na drugoga".



"Hrvatska je ta koja je, prema njima, dovoljno naivna i blentava da tako nešto radi, ali to neće tako funkcionirati", istaknuo je te dodao kako ne očekuje da bi moglo doći do "nakupljanja" izbjeglica na granici prema Mađarskoj niti da bi mogli izbiti ikakvi neredi.



Rekao je i da Hrvatska ima i više od potrebnih sredstava i zaliha za pomoć izbjeglicama, kao i da će trošak koji trenutno imaju građani i lokalne vlasti na terenu, poput Vukovarsko-srijemske županije i grada Beli Manastir, u potpunosti biti nadoknađen.



Na upit da li je ili će Hrvatska za pokriće troškova tražiti pomoć iz EU, Milanović je odgovorio: "Ne i nećemo."



"To bi impliciralo da na ovo gledamo kao na trajno stanje, a ovo nije trajno stanje. To neka Srbija traži. Ono što se trenutno financira možemo sami, ali da ćemo sad tražiti nešto za financiranje dugoročnih troškova 'hot spota', to ne, jer to neće biti tako", naglasio je premijer.



Na novinarski upit zašto se danas onda uopće održava sjednica VONS-a, kada je odluka o prelasku na "plan B" već donesena, Milanović je kazao kako "VONS ne odlučuje, odlučuje Vlada" te da je ta sjednica "gesta pristojnosti prema predsjednici Republike".

Tijek konferencije

"Prvo, hvala svima koji pomažu ovih dana. Kriza ne ugrožava Hrvatsku sigurnosno, ali stvara problem"

"Pokazali smo da imamo srce. Ali imamo i mozak. Oni koji pozivaju na zatvaranje granica neka kažu što misle time. To nije zatvaranje graničnih prijelaza."

"Hrvatska prima, ali naši kapaciteti su mali. Mi više ne možemo, ušlo je više od 13 tisuća ljudi, nešto malo je izašlo."

"Hrvatska kopnena granica prema Srbiji, je jedini slobodan ulaz u Europsku uniju. Mađarska je granicu zatvorila žicom, to nije rješenje. Ali nije rješenje niti da Hrvatska bude tzv HotSpot, da postane sabirni centar za izbjeglice. Od danas počinjemo primjenjivati druge metode, ljudske."

"Moguće je i dopušteno i civilizirano da Grčka počne poštivati pravila i da zaustavi priljev. Zašto oni to rade? Zašto Europa to dopušta?"

"Mi izbjeglicama poručujemo da kroz Hrvatsku mogu proći. Uvijek. Jer njihova destinacija nismo mi. Naši susjedi su se ujedinili i uperili prste u Hrvatsku. Što žele? Da napravimo bodljikavu žicu, da budemo kao Mađarska? Zatvoriti Bajakovo? pa to je žila kucavica za Hrvatsku. Zatvoriti polja fizički nije moguće. Vojska također nije rješenje, ni zakonsko, ni ustavno ni civilizacijski."

"Pozivamo Europsku uniju da shvati da neće Hrvatska biti HOT SPOT, kako to kažu birokati s plaćom od 10 tisuća eura. Neće Hrvatska imati sto tisuća izbjeglica, a Europa će birati koga će si uzeti, koga ne"

"Ovo je ispod dna, ovo što rade neki koji ovu krizu pokušavaju iskoristiti sada."

Tekst se nastavlja ispod oglasa

"Angela Merkel je pozvala ljude, i oni su sad nagrnuli. Hrvatska je u stanju primiti par tisuća građana."

"Inicirao sam VNS, mada vidim da se u Zagrebu održavaju razni alternativni skupovi, koje organiziraju oni koji ne donose nikakve odluke. Mi smo domoljubi i ljudi koji imaju mozak, i znat ćemo se obraniti. Ne govorim kao neki drugi da nam prijeti islamski val, to nije ljudski."

"Bit ćemo fleksibilniji. Mi ljude na način kako je to formalno propisano, popisivanje i smještanje, više ne možemo. Dat ćemo im vode, hrane, zbrinuti bolesne, i neka idu dalje. Nećemo ih pustiti da idu cestom, pogotovo ako bude kiše"

"Vojskom upravlja Vlada"

"Imamo srce, ali imamo i mozak. Što nam preostaje?", odgovorio je Milanović na pitanje novinarke hoće li izbjeglice prevoziti do granice s Mađarskom.

"Ljudi iz Hrvatske neće izlaziti u traumi niti s punim nosom"

Na komentar novinarke da izbjeglice šalje na žicu, Milanović je kazao kako je i on najavio da će biti svjetski prvak u poluteškoj kategoriji. "Koja žica? Žica je u Vojvodini".

Na pitanje hoćemo li imati nerede na mađarsko-hrvatskoj granici, Milanović je odgovorio: "Ajde da i to vidimo"

"Sa Slovencima smo kontaktirali, s Mađarima ne. Mi smo znali da u jednomo trenu to mora doći do Hrvatske, Slovenci nisu razmišljali dosad o tome. Ne vidim gdje je problem da ljudi prođu kroz Sloveniju Ii Mađarsku, što nisu dovoljno čisti? Ako Njemačka ne vidi problem, zašto Mađarska i Slovenija rade probleme?"

Na pitanje da komentira prijetnje iz Srbije, kazao je: "Orao ne lovi muhe. Mi smo orao"